Қазақстанда алғаш рет балалар ауруханасында ойын алаңы ашылды
DATE: 05:21, 18 Қаңтар 2024 | GMT +5
TITLE: Қазақстанда алғаш рет балалар ауруханасында ойын алаңы ашылды
URL: https://kaz.inform.kz/news/kazakstanda-algash-ret-balalar-auruhanasinda-oyin-alani-ashildi-1a7cd5/
META: DATE: 05:21, 18 Қаңтар 2024 | GMT +5
TOTAL WORDS: 140
AUTHOR(S):
TEXT: Атырау облыстық денсаулық сақтау басқармасының баспасөз қызметінен мәліметінше, балалар ауруханасында жылына 7 мыңға жуық науқас қабылданады. Науқас балалардың 70 пайызы — шұғыл, ал, 30 пайызы — жоспарлы емделу мақсатында түседі. «Балалары ем алатын атааналар тарапынан көптеген ұсыныс түсіп жүр. Соған байланысты ойын алаңдары облыстық балалар ауруханасының травматология, педиатрия, хирургия, неврология, реабилитация және оториноларингология бөлімшелерінде жабдықталды», -деп хабарлады басқарманың баспасөз қызметі. Фото: Атырау өңірлік коммуникациялар қызметі. Демеуші компанияның бас директоры Әлия Жақсылықованың айтуынша, ойын алаңдарын жабдықтау жұмысы қазан айында басталған. «Бұл — біздің қайырымдылық шарамыз. Ауруханада емделетін балалардың ойлау қабілетін дамытуға үлсе қосықымыз келді. Сол мақсатпен ойын алаңдары балалардың ақыл-ойын жетілдіруге қажетті құрал-жабдықтармен қамтамасыз етілді», -дейді Әлия Жақсылықова. Оның айтуынша, ойын алаңдарына күрделі жөндеу жүргізіп, құрал-жабдықтармен қамтуға 4 млн теңгеге жуық қаржы жұмсалған. Еске сала кетелік, бұдан бұрын Атыраудағы жарылыстан зардап шеккен екі баланың жағдайы әлі де ауыр екенін ​​​​​​​жазған едік
